พณ.เร่งผลักดันสินค้าเกษตรอินทรีย์สู่ตลาดโลก
พณ.ตั้งเป้าขยายการส่งออกสินค้าเกษตรอินทรีย์ปีนี้อีกร้อยละ 10&nbsp; พร้อมขยายฐานการตลาดสู่สากล
3 ก.พ. 2553

พณ.ตั้งเป้าขยายการส่งออกสินค้าเกษตรอินทรีย์ปีนี้อีกร้อยละ 10  พร้อมขยายฐานการตลาดสู่สากล
 นางพรทิวา นาคาศัย  รมว.พาณิชย์ เป็นประธานเปิดงานรวมพลคนอินทรีย์ปี 2553 ออแกนิกส์ ซิมโพเซียม และงานสัมมนาโอกาสเกษตรอินทรีย์ในภูมิภาคลุ่มแม่น้ำโขง โดยนางพรทิวา กล่าวว่า การบริโภคเกษตรสินค้าอินทรีย์กำลังเป็นกระแสความต้องการของโลก ซึ่งกระทรวงพาณิชย์ได้กำหนดยุทธศาสตร์เพื่อส่งเสริมสินค้าเกษตรอินทรีย์ของไทย เป็นการเพิ่มมูลค่าทางการค้าและพัฒนาสินค้าไทยสู่สากลในฐานะผู้ผลิต โดยตลาดที่มีความต้องการสูง ได้แก่ ตลาดในสหภาพยุโรป เอเชีย และญี่ปุ่น โดยตั้งเป้าหมายจะขยายการส่งออกสินค้าเกษตรอินทรีย์ของไทยในปีนี้เพิ่มขึ้นอีกร้อยละ 10       อย่างไรก็ตาม ภาคเกษตรอินทรีย์เป็นภาคการเกษตรที่เติบโตเร็วที่สุดของภาคอุตสาหกรรมอาหารทั่วโลก คาดว่าในปีนี้มูลค่าตลาดทั่วโลกจะสูงถึง 100,000 ล้านเหรียญสหรัฐฯ